ಎರಡು ಕಾರು, ಬೈಕಿನ ನಡುವೆ ಸರಣಿ ಅಪಘಾತ ಮಹಿಳೆ ಸಾವು ಮಳವಳ್ಳಿ, ಸೆ.13 ಹಿ.ಸ : ಎರಡು ಕಾರು ಹಾಗು ಒಂದು ಬೈಕಿನ ನಡುವೆ ಸಂಭವಿಸಿದ ಸರಣಿ ಅಪಘಾತದಲ್ಲಿ ಕಾರಿನಲ್ಲಿದ್ದ ಮಹಿಳೆಯೊಬ್ಬರು ಮೃತಪಟ್ಟ ಘಟನೆ ರಾಷ್ಟ್ರೀಯ ಹೆದ್ದಾರಿ 209ರ ದಾಸನದೊಡ್ಡಿ ಗ್ರಾಮದ ಬಳಿ ನಡೆದಿದೆ. ಮೃತಪಟ್ಟ ಮಹಿಳೆಯನ್ನು ಚನ್ನಪಟ್ಟಣದ ನಿವಾಸಿ ಗಂಗಾ ಜೋಶಿ 40 ಎಂದು ಗುರುತಿಸಲಾಗಿದೆ.ಚನ್ನಪಟ್ಟಣದಿಂದ ಕಾರಿನಲ್ಲಿ ಗಂಗಾ ಜೋಶಿ, ಮಧುಸೂದನ್ ಜೋಶಿ ಮತ್ತು ಅನುಷಾ ಅವರು ತಾಲ್ಲೂಕಿನ ಶಿವಸಮುದ್ರದ ಗಗನಚುಕ್ಕಿ ಜಲಪಾತ ನೋಡಲು ತೆರಳುತ್ತಿದ್ದರು. ಯಳದೂಂರು ಕಡೆಯಿಂದ ಮದ್ದೂರಿಗೆ ಕಾರಿನಲ್ಲಿ ನಾಗರಾಜು, ಕುಮಾರ್ ಸೇರಿದಂತೆ ನಾಲ್ವರು ತೆರಳುತ್ತಿದ್ದರು. ಬೆಳಕವಾಡಿ ಗ್ರಾಮದ ಮೂವರು ಬೈಕ್ ನಲ್ಲಿ ಮಳವಳ್ಳಿಗೆ ಹೋಗುತ್ತಿದ್ದ ವೇಳೆ ಸರಣಿ ಅಪಘಾತವಾಗಿದೆ.ಘಟನೆಯಲ್ಲಿ ಎರಡು ಕಾರುಗಳು ನಜ್ಜುಗುಜ್ಜುಯಾಗಿದ್ದು, ಬೈಕ್ ಮತ್ತು ಕಾರಿನಲ್ಲಿದ್ದ ಹತ್ತು ಜನರಿಗೆ ಗಾಯವಾಗಿದೆ. ಮಧುಸೂದನ್ ಜೋಶಿ ಅವರ ಸ್ಥಿತಿ ಗಂಭೀರವಾಗಿದ್ದು, ಕೆ.ಎಂ.ದೊಡ್ಡಿಯ ಖಾಸಗಿ ಆಸ್ಪತ್ರೆಗೆ ದಾಖಲಿಸಲಾಗಿದೆ. ಗಾಯಗಾಳುಗಳನ್ನು ಕೂಡಲೇ ತಾಲೂಕು ಆಸ್ಪತ್ರೆಗೆ ದಾಖಲಿಸಲಾಗಿದೆ.ಗ್ರಾಮಾಂತರ ಮತ್ತು ಬೆಳಕವಾಡಿ ಪೊಲೀಸರು ಸ್ಥಳಕ್ಕೆ ಭೇಟಿ ನೀಡಿದ್ದು, ಗ್ರಾಮಾಂತರ ಠಾಣೆಯಲ್ಲಿ ಪ್ರಕರಣ ದಾಖಲಾಗಿದೆ.ಹಿಂದುಸ್ತಾನ ಸಮಾಚಾರ.ಎಂ.ಎಸ್.ಯ.ಮ